b'\n_START_ARTICLE_\nZvonko Novak\n_START_SECTION_\n\xc5\xbdivljenjepis\n_START_PARAGRAPH_\nZvonko Novak je leta 1925 diplomiral iz prava na Pravni fakulteti John Marshal v Clevelandu. Bil je lastnik in urednik mese\xc4\x8dne revije Slovenska dru\xc5\xbeina, ki je leta 1918 za\xc4\x8dela izhajati v Calumetu (Michigan) in urednik lista Glas svobode. Med drugo svetovno vojno je sodeloval s SANS-om. Po vrnitvi v domovino 1945 je bil sprva sodelavec urada za informacije pri slovenski vladi in nato novinar pri Slovenskem poro\xc4\x8devalcu.\n_START_SECTION_\nLiterarno delo\n_START_PARAGRAPH_\nNovak je izdal ve\xc4\x8d pesni\xc5\xa1kih zbirk: Iz zape\xc5\xa1ke globeli (1922), Peter Malaventura (1923), Izvor \xc5\xbeivljenja (1923). Povesti v nadaljevanjih in pesmi je objavljal v listih Slovenska dru\xc5\xbeina, Glas svobode, Cankarjev glasnik in Ameri\xc5\xa1kem dru\xc5\xbeinskem koledarju ter drugih._NEWLINE_Novakove pesmi so pisane v klasi\xc4\x8dni obliki in svobodnem verzu, kot pripovednik pa se je zgledoval pri realistih._NEWLINE_Leta 1924 je izdal Slovensko-angle\xc5\xa1ko slovnico, ukvarjal pa se je tudi s prevajanjem iz sloven\xc5\xa1\xc4\x8dine v angle\xc5\xa1\xc4\x8dino.'